Številka: 35301-2/2024/3

Datum: 9. 5. 2024

**POROČILO**

**o izvedbi programa dela državne geodetske službe za letO 2023**

**UVOD**

Geodetska uprava Republike Slovenije (v nadaljnjem besedilu: Geodetska uprava RS) je pripravila Poročilo o izvedbi Programa dela državne geodetske službe za leto 2023 v skladu z Zakonom o geodetski dejavnosti (Uradni list RS, št. 77/10 in 61/17 – ZAID), ki v prvem odstavku 29. člena določa, da se podrobnejša opredelitev in predvideni obseg nalog državne geodetske službe ter predvidena višina sredstev za izvajanje teh nalog opredelijo v letnem programu državne geodetske službe, ki ga sprejme Vlada Republike Slovenije, v drugem in tretjem odstavku istega člena pa določa, da Vlada Republike Slovenije sprejme poročilo o izvedbi letnega programa državne geodetske službe za preteklo koledarsko leto.

Poročilo o izvedbi Programa dela državne geodetske službe za leto 2023 obsega poročanje o vsebinski in finančni izvedbi nalog iz Programa dela državne geodetske službe za leto 2023, ki je bil sprejet s sklepom Vlade Republike Slovenije št. 35301-1/2023/4 z dne 6. 4. 2023, in iz Dopolnitve Programa dela državne geodetske službe za leto 2023, ki je bila sprejeta s sklepom Vlade Republike Slovenije št. 35301-1/2023/7 z dne 18. 7. 2023.

Poročilo o izvedbi Programa dela državne geodetske službe za leto 2023 je sestavljeno iz
① Poročila o izvedbi Programa dela državne geodetske službe in Geodetskega inštituta Slovenije za leto 2023, ② Poročila o izvedbi Programa dela Geodetskega inštituta Slovenije za leto 2023 – naloge drugih resorjev, ③ Realizacije na projektu Zeleni slovenski lokacijski okvir in ④ Realizacije finančnih sredstev na nivoju proračunskih postavk.

Skupna finančna realizacija veljavnega proračuna je bila 95 %.

**1. IZVEDBA PROGRAMA DELA DRŽAVNE GEODETSKE SLUŽBE ZA
LETO 2023**

**Na področju geodezije, topografije in kartografije** je Urad za geodezijo izvajal nadzor nad konfiguracijo 16 stalnih postaj GNSS omrežja SIGNAL in 5 stalnih postaj GNSS omrežja državne kombinirane geodetske mreže 0. reda. Izvedeni so bili nakupi, nadgradnje in vzdrževanja potrebne tehnične in programske opreme. Zagotovljeno je bilo delovanje Službe za GNSS na Geodetskem inštitutu Slovenije, ki operativno nadzira delovanje omrežja in posreduje podatke končnim uporabnikom ter v omrežje mobilne telefonije. Izvajal se je analitični del delovanja obeh GNSS omrežij. Izvajala so se redna vzdrževalna in servisna dela geodetskih merskih instrumentov ter opreme. Izvedena so bila geodetska terenska dela za potrebe kontrole delovanja državnega omrežja SIGNAL, sanacije nivelmanske mreže za namen izboljšave katastra nepremičnin ter gravimetrične izmere za potrebe geodinamike in vpetje geoida. Izvajal se je pregled višinskih (reperjev) in trigonometričnih točk nižjih redov. Izvedena je bila terenska kontrola izdelkov cikličnega aerofotografiranja (CAS) in terenska kontrola zajema topografskih podatkov (DTM). Izvajala se je uskladitev geodetske osnove z dodatnimi referenčnimi točkami v obmejnem pasu z Republiko Hrvaško.

Izdelane so bile aerofotografije za zahodni del Slovenije, aerotriangulacija, digitalni model reliefa in barvni ortofoto. Izvajala se je kontrola kakovosti izdelkov cikličnega aerofotografiranja Slovenije ter cikličnega laserskega skeniranja Slovenije. Izvedeno je bilo vzdrževanje topografskih podatkov DTM. Vzpostavljena je bila zadnja tretjina sloja pokritosti tal za območje Slovenije. Obnovljenih je bilo 8 listov državne/vojaške topografske karte merila 1 : 50 000. Pripravljeni so bili kartografski podatki in podatki o administrativnih mejah za zbirke EuroGeographicsa in obnovljene vse državne pregledne karte. Izvajala so se dela v Komisiji za standardizacijo zemljepisnih imen in na področju kvalitete podatkov o zemljepisnih imenih. Izvajali sta se nalogi iz Ciljnega raziskovalnega programa »Standardizacija hidronimov v registru zemljepisnih imen« in »Razvoj procesnega modela za podporo vzdrževanja topografskih zbirk podatkov s prostovoljnimi geografskimi informacijami«. Izvedena je bila testna izdelava topografije stavb. Izdelani so bili metodologija in testni primeri geodetskih načrtov ter zasnova informacijske rešitve. Izvajale so se posebne naloge za Ministrstvo za obrambo na področju kartografije in topografije. Izvajala so se vzdrževalna dela državne meje z Italijo, Avstrijo in Madžarsko. Izvedene so bile naloge, ki so jih določile mešane meddržavne komisije za državne meje. Zbirali so se podatki in pripravljala geodetska osnova za demarkacijo meje z Republiko Hrvaško.

**Na področju evidentiranja nepremičnin** so Urad za nepremičnine in območne geodetske uprave izvajale redne postopke vodenja in vzdrževanja podatkov nepremičninskih evidenc ter aktivnosti za izboljšanje kakovosti podatkov.

Na področju informacijske podpore delovanju katastra nepremičnin, registra prostorskih enot in zbirnega katastra gospodarske javne infrastrukture je bilo z rednim vzdrževanje in strokovno podporo zagotovljeno tekoče poslovanje (vodenje in vzdrževanje) na področju nepremičninskih evidenc.

Na področju zagotavljanja ITK, geodetske in splošne infrastrukture so bile izvedene dopolnitve in nadgradnje IS kataster (IR Delovodnik in IR kataster), ki zagotavljajo delovanje programskih rešitev v skladu s potrebami tekočega poslovanja in uporabniških izkušenj.

V sklopu izboljšave podatkov je bilo izvedenih več različnih nalog kontrole in uskladitve evidentiranih podatkov, za cca ⅓ države (1072 listov TTN) je bila izvedena avtomatska klasifikacija neevidentiranih stavb oziroma spremenjenih stavb. Zaključene so bile aktivnosti na treh nalogah iz sklopa Ciljni raziskovalni program 2021: »Povezljivost prostorskih podatkov uradnih evidenc s podatki katastra nepremičnin«, »Večjezični slovar za področje geoinformatike« in »GeoBIM in državni geodetski podatki«. Izvajal se je sistemski pregled podatkov območij bonitete zemljišč, v okviru katerega so bili preverjeni posebni vplivi – predvsem skalovitost in poplavnost na širšem območju Krasa, Suhe krajine in Bele krajine.

Na področju vodenja in vzdrževanja zbirnega katastra gospodarske javne infrastrukture je bilo zagotovljeno tekoče poslovanje, ki je vključevalo evidentiranje objektov gospodarske infrastrukture v zbirni kataster gospodarske javne infrastrukture in vpis omrežnih priključnih točk (OPT). Skupaj je bilo v letu 2023 prejetih 1322 elaboratov za vpis objektov gospodarske infrastrukture in 72 elaboratov za vpis omrežnih priključnih točk (OPT).

Ena ključnih nalog Geodetske uprave RS na področju evidentiranja nepremičnin je vodenje upravnih postopkov na zahtevo strank, na osnovi katerih se spreminjajo podatki v katastru nepremičnin. V preglednici so podatki za leto 2023 po posameznih mesecih:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | Jan | Feb | Mar | Apr | Maj | Jun | Jul | Avg | Sep | Okt | Nov | Dec | skupaj |
| št. rešenih zahtev | 5.270 | 6.665 | 7.373 | 8.483 | 8.079 | 6.661 | 6.276 | 4.903 | 8.194 | 7.762 | 6.988 | 6.069 | 82.723 |
| št. prejetih zahtev | 6.527 | 4.885 | 5.473 | 6.321 | 6.684 | 6.598 | 5.011 | 4.796 | 5.592 | 7.042 | 6.190 | 6.147 | 71.266 |
| izdana potrdila  | 1.690 | 1.246 | 1.827 | 1.272 | 1.550 | 1.083 | 990 | 874 | 871 | 1.059 | 929 | 913 | 14.304 |

**Na področju množičnega vrednotenja nepremičnin** je Urad za množično vrednotenje nepremičnin izvajal naloge vzdrževanja sistema in pripisa posplošenih vrednosti nepremičnin.

Zakon o začasnih ukrepih za omilitev in odpravo posledic COVID-19 (Uradni list RS,
št. 152/20, 175/20 – ZIUOPDVE, 82/21 – ZNB-C, 112/21 – ZNUPZ, 167/21 – odl. US, 206/21 – ZDUPŠOP in 18/23 – ZDU-1O; v nadaljnjem besedilu: ZZUOOP) je zamaknil roke za izvedbo nekaterih nalog množičnega vrednotenja nepremičnin na dan, ki bo določen z novo uredbo o določitvi modelov vrednotenja, kot to določa 20. člen Zakona o množičnem vrednotenju nepremičnin (Uradni list RS, št. 77/17, 33/19, 66/19in 54/23 – odl. US); v nadaljnjem besedilu: ZMVN-1).

Kljub zamiku rokov na podlagi ZZUOOP je Geodetska uprava RS kot organ vrednotenja zavezana izvajati vse naloge, ki so ji dodeljene na podlagi ZMVN-1. ZZUOOP namreč le zamika javno izkazovanje podatkov v evidenci vrednotenja in uveljavljanje posebnih okoliščin, v ostalem delu pa se določb ZMVN-1 ne dotika. To pomeni, da mora Geodetska uprava RS spremljati dogajanje na trgu nepremičnin, izdelati ustrezne analize le-tega in v primeru, da ugotovi, da modeli ne izpolnjujejo več meril, določenih v ZMVN-1, le-te prilagoditi novemu stanju na trgu nepremičnin. Zakonsko določen rok za preverjanje modelov vrednotenja je 2 leti (10. člen ZMVN-1).

V letu 2023 se je zato nadaljevalo z izvajanjem zakonsko predpisanih postopkov za določitev modelov vrednotenja.

V okviru zagotovljenih proračunskih sredstev se je sistem množičnega vrednotenja nepremičnin vzdrževal in prilagajal za uspešno in učinkovito podporo izvajanja zakonsko predpisanih postopkov in nalog s poudarkom na postopku določanja modelov vrednotenja.

Pregledane in obdelane so bile kupoprodaje nepremičnin in najemni posli za poslovne nepremičnine za namene modeliranja in za pripravo rednih poročil o trgu nepremičnin v Republiki Sloveniji. Podrobnejše stanje dogajanja na trgu nepremičnin je bilo empirično prikazano v letnem poročilu za leto 2022 in polletnem poročilu za leto 2023.

**Na področju informacijske tehnologije in izdajanja podatkov** je Geodetska uprava RS zagotavljala javnim in strokovnim uporabnikom, podjetjem, državni upravi ter širši javni upravi neprekinjen dostop do geodetskih podatkov preko elektronskih poti skozi storitve v sistemu distribucije in klasično na okencih na vseh lokacijah Geodetske uprave RS. Izvajale so se aktivnosti informiranja in obveščanja uporabnikov ter širše javnosti o podatkih in storitvah, nudena je bila strokovna pomoč uporabnikom storitev ter svetovanje pri uporabi podatkov. Nadaljevalo se je s postopno digitalizacijo arhivskih gradiv – aeroposnetkov.

V okviru sodelovanja z Ministrstvom za digitalno preobrazbo so se zagotavljali osnovni infrastrukturni pogoji za delovanje informacijskih sistemov, kontinuirano se je nudila pomoč uporabnikom informacijske infrastrukture za zagotavljanje nemotenega izvajanja delovnih procesov.

Opravljene so bile tudi aktivnosti na področju koordinacije in sodelovanja pri razvojnih projektih. V okviru Ciljnih razvojnih programov (CRP) se je nadaljeval projekt »Razvoj usmeritev za izboljšanje semantične medopravilnosti na področju upravljanja prostorskih zbirk podatkov in geoinformatike v Sloveniji«.

Geodetska uprava RS je opravljala delo nacionalne točke za stike, kot jo določa ZIPI v skladu z zahtevami direktive INSPIRE. Poleg tega je skrbela za nemoteno delovanje INSPIRE infrastrukture (metapodatkovnega sistema, geoportala, spletnih servisov) ter za poročanje Evropski komisiji. Zagotovljeno je bilo spremljanje iniciativ in usmeritev na področju infrastrukture prostorskih informacij ter udeležbe na usklajevalnih sestankih na ravni EU.

Geodetska uprava RS je poleg vloge nosilca programa SLO4D opravljala tudi vodstvene funkcije, na področju informatike je to vodenje »Skupine za geoinformatiko«, ki je zadolžena za horizontalno povezovanje informacijskih sistemov sodelujočih organov ter koordinacijo in svetovanje pri informatizaciji procesov na organih samih.

**2. IZVEDBA PROGRAMA DELA GEODETSKEGA INŠTITUTA SLOVENIJE ZA LETO 2023**

Program dela državne geodetske službe za leto 2023, katerega sestavni del je Program del Geodetskega inštituta Slovenije, je Vlada Republike Slovenije sprejela s sklepom 35301-1/2023/4 dne 6. 4. 2023. Ta program je bil dopolnjen z Dopolnitvami Programa dela državne geodetske službe za leto 2023, ki jih je Vlada Republike Slovenije sprejela s sklepom št. 35301-1/2023/7 z dne 18. 7. 2023.

Geodetski inštitut Slovenije (v nadaljnjem besedilu: GI) je izpolnil vse sprejete pogodbene obveznosti in je posloval v okviru Programa dela GI za leto 2023, ki ga je potrdil Svet inštituta GI na 85. redni seji dne 22. 2. 2023. Program del GI zaradi spremembe prioritet v nalogah javne uprave ni bil izveden v celoti. Manjši del nalog javne službe je bil po obsegu zmanjšan ali pa je bila izvedba nalog terminsko zamaknjena in se nadaljuje v letu 2024.

GI je tako v letu 2023 ustvaril skupaj 3.885.438 EUR (neto) celotnih prihodkov in 3.744.107 EUR (neto) celotnih odhodkov.

Dejansko realizirane naloge, ki jih GI izvaja kot javno službo ali na podlagi javnega pooblastila, so skupaj vrednostno znašale 3.146.579 EUR neto, in sicer 2.714.093 EUR za naloge javne službe in 432.486 EUR za naloge po javnem pooblastilu.

Realizirani obseg del po Programu dela GI v okviru Programa dela državne geodetske službe za leto 2023 tako znaša 81 % celotnega obsega prihodkov GI za leto 2023. Ostala sredstva je GI pridobil na razpisih, financiranih iz skladov evropske skupnosti (4 % celotnega obsega) ter po postopkih oddaje javnih naročil s kandidiranjem na javnih razpisih oziroma od različnih gospodarskih subjektov (15 % celotnega obsega).

Prihodki za leto 2023, brez nalog po Programu dela državne geodetske službe za leto 2023, znašajo 738.859,43 EUR neto, od tega za naloge, financirane iz skladov evropske skupnosti 151.065,00 EUR ter po postopkih oddaje javnih naročil s kandidiranjem na javnih razpisih oziroma od različnih gospodarskih subjektov 587.794,43 EUR.

**3.** **REALIZACIJA FINANČNIH SREDSTEV**

Realizacija finančnih sredstev po posameznih proračunskih postavkah je prikazana v
PRILOGI 4.

**PRILOGE:**

* **PRILOGA 1**: Poročilo o izvedbi Programa dela državne geodetske službe in Geodetskega inštituta Slovenije za leto 2023
* **PRILOGA 2**: Poročilo o izvedbi Programa dela Geodetskega inštituta Slovenije za leto 2023 – naloge drugih resorje
* **PRILOGA 3:** Realizacija nalog Geodetskega inštituta Slovenije na projektu Zeleni slovenski lokacijski okvir
* **PRILOGA 4**: Realizacija finančnih sredstev na nivoju proračunskih postavk

**PRILOGA 1**

**POROČILO O IZVEDBI PROGRAMA DRŽAVNE GEODETSKE SLUŽBE IN GEODETSKEGA INŠTITUTA SLOVENIJE ZA LETO 2023**

|  |  |
| --- | --- |
|  | **GEODEZIJA IN TOPOGRAFSKI SISTEMI** |
| **1** | **Državni geodetski referenčni sistem** |
|  | Področje državnega geodetskega referenčnega sistema obsega redne dejavnosti, s katerimi Geodetska uprava RS zagotavlja geodetske strokovne in tehnične okvire za umeščanje prostorskih podatkov v prostor. Zagotavlja se realiziran kakovostni državni koordinatni sistem prek stalno delujočih GNSS postaj in državnih geodetskih točk, kar omogoča natančno določitev položaja objekta/pojava v prostoru. Območje Republike Slovenije se povezuje v evropski koordinatni referenčni sistem. Izvaja se redno vzdrževanje horizontalne in vertikalne komponente državnega koordinatnega sistema. |
| **1.1** | **Državna geodetska infrastruktura** |
| Realizacija  | Zagotovljeno je bilo delovanje državnega GNSS omrežja SIGNAL in mreže 0. reda: vzdrževanje strojne in programske opreme na postajah teh omrežij in v centru Službe za GNSS, nujne nadgradnje programske ter strojne opreme vključno z nadgradnjami dveh GNSS postaj, plačilo telekomunikacij in obratovalnih stroškov. Zagotovljeno je bilo delovanje Službe za GNSS, ki zagotavlja operativno delovanje GNSS omrežja SIGNAL in mreže 0. reda. Naloge obsegajo tehnično vzdrževanje postaj, vzdrževanje strojne in programske opreme omrežij, administracijo omrežij, operativno delovanje omrežij z izvajanjem podatkovno-distribucijskih nalog in tehnično podporo uporabnikom. Izvajal se je tudi analitični del delovanja obeh državnih GNSS omrežij z izračunavanjem dnevnih koordinat, časovnih vrst in vektorjev hitrosti. Za potrebe implementacije arbitražne meje z Republiko Hrvaško je bila v obmejnem pasu izvedena stabilizacija in izmera novih geodetskih točk na nekaterih prioritetnih odsekih. Izvedena je bila manjša prilagoditev in redno vzdrževanje aplikacije za vodenje centralne evidence geodetskih točk. Zagotovljeno je bilo redno vzdrževanje, nadgradnje in popravilo opreme ter geodetskih inštrumentov za izvajanje terenskih meritev. Nadgrajen je bil geodetski inštrument za izvajanje terenskih meritev. Na podlagi rezultatov izvedenega CRP se je izvajal vpis v register kulturne dediščine za izbrana geodetska znamenja. Nadaljevalo se je izvajanje CRP (V2-2294) »Razvoj državnega višinskega transformacijskega modela med SVS2000/Trst in SVS2010/Koper«, začelo se je izvajanje CRP (V2-2342) »Care4SIGNAL - Ocena tveganja motenj signalov GNSS v slovenskem državnem omrežju stalnih postaj SIGNAL« in ARP (L2-50090) »Geodetska znamenja kot materialni pričevalci razvoja geodetskih mrež na Slovenskem«. Pogodbe št.: 2552-20-000077, 2552-22-000067, 2552-22-000075, 2552-22-000088, 2552-23-000005, 2552-23-000022, 2562-23-000052, 2552-23-000034, 2562-23-000065, 2562-23-000066, 2562-23-000078, 2562-23-000091, 2562-23-000082, 2562-23-000085, 2562-23-000089 |
| **Naloga GI** | Služba za GNSS: Storitve omrežja stalnih postaj GNSS.Geodetska znamenja: aktivnosti za njihov vpis v Register kulturne dediščine in promocijo. |
| Realizacija | V okviru naloge »Storitve omrežja stalnih postaj GNSS« so bile izvedene vsebine nalog, ki opredeljujejo aktivnosti Službe za GNSS. Redne operativne in izvedbene naloge so vsebovane v dveh sklopih:* sklop 1: Operativno delovanje omrežja SIGNAL
* sklop 2: Operativno delovanje mreže 0. reda.

Vsak sklop so sestavljale posamezne naloge. Izvajala so se redna mesečna poročanja, katerih namen je redno obveščanje naročnika o delovanju omrežja in izvedenih aktivnostih na omrežju. Vsebujejo mesečne preglede dogodkov v zvezi z omrežjem SIGNAL in mreže 0. reda, vključno z zapisniki redne kontrole delovanja omrežja. Končno letno poročilo vsebuje podrobni opis vseh faz dela in opravljenih nalog.V okviru naloge »Geodetska znamenja« so bile izvedene planirane aktivnosti za njihov vpis v Register kulturne dediščine in promocijo. Oddane so pobude za vpis bazne mreže triangulacijske baze Maribor, treh tipov stabilizacij trigonometrične točke nižjega reda na Županovem vrhu nad Rakitno ter za štiri mejnike katastrskih občin pod Krimom še iz leta 1726. Pogodbe št.: 2552-22-000014, 2552-23-000028, 2562-23-000051  |
| **1.2** | **Operativna izvedba meritev**  |
| Realizacija  | Skupno je bilo opravljenih 1225 človek/dni terena. Terenska dela so se opravljala predvsem na področju vzdrževanja državnega koordinatnega sistema in sicer se je: izmerilo 66 km dvojnega nivelmana visoke natančnosti; opravilo 299 dvojnih GNSS-RTK meritev na 35 kontrolnih točkah za potrebe kontrole delovanja omrežja SIGNAL; izmerilo 3 geodinamične točke z več kot 72-urnimi statičnimi GNSS meritvami; izmerile so se mikromreže na 4 stalnih GNSS postajah, obnovljenih je bilo 12 trigonometričnih točk I. reda in vzhodna ljubljanska bazna točka; stabiliziralo in izmerilo 5 km tehničnih poligonov z namenom zagotovitve geodetske osnove na prioritetnih območjih ob meji z Republiko Hrvaško in preveritve stanja zemljiškega katastra ob meji (23 k.o.); pregledalo in izmerilo 139 trigonometričnih točk nižjih redov z namenom določitve višine zaradi ugotovljenih odstopanj in dopolnitve topografij. Pregledane in dopolnjene so topografije tudi na več kot 530 reperjih nivelmanskih poligonov nižjega reda in na več kot 30 točkah za vpetje geoida in geodinamičnih točkah; izvajale so se meritve (GNSS in klasične) za potrebe verifikacije zemljiškokatastrskih točk in za namen izboljšave katastra; na terenu se je pregledalo 182 listov (merila 1:5000) za potrebe vsebinske pravilnosti in popolnosti zajetih in vzdrževanih topografskih podatkov (DTM). Na državnih mejah z Italijo, Avstrijo in Madžarsko se je izvedla periodična kontrola in vzdrževanje mejnih znamenj, kot je opisano v 3.1. Za potrebe izvajanja terenskih del so bila nabavljena osebna zaščitna sredstva. Izvedlo se je tudi izobraževanje uslužbencev Urada za geodezijo.Naročilnice št.: N2552-22-0195, N2552-23-0006, N2552-23-0036  |
| **2** | **Državni topografski sistem** |
|  | Državni topografski sistem zagotavlja položajne in opisne podatke o zemeljskem površju in objektih ter državne karte za ozemlje Republike Slovenije. Državni topografski sistem sestavljajo: topografski podatki (podatki o reliefu, hidrografiji, pokritosti tal, zgradbah, prometni infrastrukturi in drugih objektih), zemljepisna imena, podatki daljinskega zaznavanja (aeroposnetki, ortofoto, satelitski posnetki, posnetki lidarskega snemanja in podobno) in državne karte. |
| **2.1** | **Topografski podatki** |
| Realizacija | Obnovljeni so topografski podatki za manjše območje Slovenije. Izvajala se je naloga »Razvoj procesnega modela za podporo vzdrževanja topografskih zbirk podatkov s prostovoljnimi geografskimi informacijami«. Vzpostavljeni so podatki pokritosti v DTM za tretjino Slovenije (vzhodni del). Izvedena je bila testna izdelava topografije stavb iz podatkov lidarskega snemanja in poševnega aerofotografiranja.Izdelana je bila metodologija in testni primeri geodetskih načrtov (GN) ter zasnova informacijske rešitve za podporo naročanja GN in dostopa do izdelkov, ki bodo izdelani v sklopu izdelave GN.Kupljena je bila licenca za Global Mapper (naročilo online).Pogodbe št.: 2552-23-000024, 2552-23-000027, 2552-22-000087, 2552-23-000047, 2562-23-00063, 2562-23-00092 |
| **Naloge GI** | Kontrola vzdrževanja topografskih podatkov.Razvoj procesnega modela za podporo vzdrževanja topografskih zbirk podatkov s prostovoljnimi geografskimi informacijami.Vzpostavitev sloja pokritosti tal DTM. |
| Realizacija | Priprava vhodnih podatkov in kontrola obnovljenih topografskih podatkov za manjše območje Slovenije. Vzpostavljena je bila pokritost tal za tretjino Slovenije v DTM. Izvedba naloge CRP »Razvoj procesnega modela za podporo vzdrževanja topografskih zbirk podatkov s prostovoljnimi geografskimi informacijami«, ki se zaključi v letu 2024.Pogodbe št.: 2552-23-000027, 2552-22-000087, 2552-23-000047 |
| **2.2** | **Zemljepisna imena** |
| Realizacija | Odpravljale so se napake v registru zemljepisnih imen.Komisija za standardizacijo zemljepisnih imen je izvajala naloge, določene s sklepom Vlade Republike Slovenije o ustanovitvi komisije. Prioritetno je izvajala naloge po Zakonu o določanju območij ter o imenovanju in označevanju naselij, ulic in stavb. Izvajala se je standardizacija hidronimov v registru zemljepisnih imen (CRP naloga).Pogodbe št.: 2552-23-000046, 2552-23-000002, 2552-21-000085 |
| **Naloga GI** | Ureditev podatkov v registru zemljepisnih imen |
| Realizacija | Odpravljale so se vsebinske napake v registru zemljepisnih imen.Pogodba št.: 2552-23-000046 |
| **2.3** | **Podatki daljinskega zaznavanja**  |
| Realizacija  | V letu 2023 je bila sklenjena triletna pogodba (2023-2024-2025) za izvedbo cikličnega aerofotografiranja za celotno območje Slovenije. V okviru pogodbe se zagotavlja aerofotografiranje in obnovitev digitalnega modela reliefa (DMR1) ter izdelava ortofota. V letu 2023 je bila izvedena naloga za tretjino območja Slovenije (zahodni del).Izvajala se je kontrola kakovosti izdelkov cikličnega aerofotografiranja Slovenije ter cikličnega laserskega skeniranja Slovenije (samo skeniranje se izvaja v okviru NOO).Pogodbe št.: 2552-23-000015, 2552-23-000038, 2552-23-000039 |
| **Nalogi GI** | Kontrola kakovosti izdelkov cikličnega aerofotografiranja Slovenije.Kontrola kakovosti izvedbe projekta ciklično lasersko skeniranje Slovenije. |
| Realizacija | Izvedena je bila kontrola kakovosti izdelkov cikličnega aerofotografiranja Slovenije in cikličnega laserskega skeniranja Slovenije.Pogodbi št.: 2552-23-000038, 2552-23-000039 |
| **2.4** | **Državne in vojaške karte**  |
| Realizacija  | Nadaljevalo se je vzdrževanje državne in vojaške topografske karte v merilu 1 : 50 000 (DTK/VTK 50) po načelih obnovljenega redakcijskega načrta, in sicer: obnova osmih listov karte z uporabo podatkov laserskega skeniranja za obnovo cestnega omrežja.Tiskani so bili vsi (8) obnovljeni listi VTK 50.Nalogo vzdrževanja DTK/VTK50 je sofinanciralo Ministrstvo za obrambo.Obnovljene so bile vse državne pregledne karte. Pripravljeni so bili podatki za evropski zbirki podatkov EuroBoundaryMap in EuroRegionalMap, ki se redno letno obnavljata. Kontrola podatkov EuroGlobalMap.Pogodbe št.: 2552-23-000045, 2552-23-000048, 4300-206/2023-2 |
| **Nalogi GI** | Obnova državne in vojaške topografske karte v merilu 1 : 50 000.Vzdrževanje državnih preglednih kart. |
| Realizacija | Nadaljevalo se je vzdrževanje državne in vojaške topografske karte v merilu 1 : 50 000 (DTK/VTK 50) po načelih obnovljenega redakcijskega načrta, in sicer: obnova osmih listov karte z uporabo podatkov laserskega skeniranja za obnovo cestnega omrežja.Tiskani so bili vsi (8) obnovljeni listi VTK 50.Nalogo vzdrževanja DTK/VTK50 je sofinanciralo Ministrstvo za obrambo.Obnovljene so bile vse državne pregledne karte. Pripravljeni so bili podatki za evropski zbirki podatkov EuroBoundaryMap in EuroRegionalMap, ki se redno letno obnavljata. Kontrola podatkov EuroGlobalMap.Pogodbe št.: 2552-23-000045, 2552-23-000048, 4300-206/2023-2 |
| **2.5** | **Posebne naloge na področju kartografije in topografije za potrebe Ministrstva za obrambo** |
| Realizacija  | Izdelanih in natisnjenih je bilo 15 sistemskih listov NATO interoperabilne Vojaške topografske karte 1 : 25 000 (VTK 25). Dopolnjen je bil Redakcijski načrt Vojaške topografske karte RS 1 : 25 000 in izdelan ter natisnjen vzorčni list karte za izbrano gorsko območje s prikazom planinske tematike.Izvedena je bila vsebinska posodobitev (vzdrževanje) in tisk VFR vojaške letalske navigacijske karte RS 1 : 250 000 (VFR 250).Pogodbi št.: 4300-249/2023-1, 4300-248/2023-1 Naročilnica št.: N191131-23-0020 |
| **Naloge GI** | Izdelava in tisk 15 sistemskih listov NATO interoperabilne Vojaške topografske karte 1 : 25.000 (VTK 25).Dopolnitev Redakcijskega načrta Vojaške topografske karte RS 1 : 25 000 in izdelava ter tisk vzorčnega lista karte za izbrano gorsko območje s prikazom planinske tematike.Vzdrževanje VFR vojaške letalske navigacijske karte RS v merilu 1 : 250 000 (VFR 250). |
| Realizacija | Izdelanih in natisnjenih je bilo 15 sistemskih listov NATO interoperabilne Vojaške topografske karte 1 : 25 000 (VTK 25). Dopolnjen je bil Redakcijski načrt Vojaške topografske karte RS 1 : 25 000 in izdelan ter natisnjen vzorčni list karte za izbrano gorsko območje s prikazom planinske tematike.Izvedena je bila vsebinska posodobitev (vzdrževanje) in tisk VFR vojaške letalske navigacijske karte RS 1 : 250 000 (VFR 250).Pogodbi št.: 4300-249/2023-1, 4300-248/2023-1 Naročilnica št.: N191131-23-0020 |
| **3** | **Geodetska dela na državni meji** |
| **3.1** | **Vzdrževanje državne meje z Italijo, Avstrijo in Madžarsko** |
|  | Na področju vzdrževanja državne meje so bile izvedene planirane naloge, določene s strani mešanih meddržavnih komisij. Na meji z Avstrijo je bila opravljena 8. periodična kontrola v IX. in delu X. mejnega sektorja (skupaj v dolžini cca 14 km in 350 mejnih znakov). Izvedena druga dela: uredile so se mejne znake po končani gradnji protipoplavnega nasipa na slovenski strani reke Mure (10 mejnih znakov v V. mejnem sektorju in 14 mejnih znakov v VI. mejnem sektorju); odstranilo in ponovno se je postavilo več mejnih znakov po končanih zemeljskih delih v X. in XI. mejnem sektorju (7 mejnih znakov v X. mejnem sektorju in 6 mejnih znakov v XI. mejnem sektorju). Izvedene so bile GNSS meritve na posameznih mejnih znakih v XIII., XX. in XXI. mejnem sektorju.Na meji z Italijo je bila opravljena periodična kontrola (vzdrževalna in meritvena dela) v delu III. mejnega sektorja (18 mejnih znakov) in v delu V. mejnega sektorja (26 mejnih znakov). Opravljen je bil pregled kovinskih drogov, ki so po uradni mejni dokumentaciji postavljeni ob mejnih znakih v VII. mejnem sektorju. Opravljeno je bilo čiščenje vegetacije na več odsekih v V. mejnem sektorju v skupni dolžini 1,5 km.Na meji z Madžarsko je bila opravljena 9. periodična kontrola od mejnega znaka A273.1 do mejnega znaka A343.1 (cca 13 km, 339 mejnih znakov). Opravljena je bila tristranska skupna kontrola in vzdrževanje tromejnika (slo-avs-mad). Opravljeno je bilo čiščenje vegetacije vzdolž celotne slovensko madžarske državne meje (cca 100 km).Pogodbe št.: 2552-23-000042, 2552-23-000041, 2552-23-000020 |
| **3.2** | **Dela na meji z Republiko Hrvaško** |
|  | Izvajalo se je zbiranje podatkov ter priprava geodetske osnove za demarkacijo meje z Republiko Hrvaško. Poudarek je bil na obdelavi terensko pridobljenih podatkov in interpretaciji poteka meje. Opravljena je bila interpretacija poteka državne meje v 6 katastrskih občinah. |
|  | **EVIDENTIRANJE NEPREMIČNIN**  |
| **4** | **Vodenje in vzdrževanje nepremičninskih evidenc** |
| **4.1** | **Informacijska podpora vodenju nepremičninskih evidenc** |
| Realizacija | V začetku leta 2023 se je izvajala nujno potrebna podpora delovanju programskih rešitev na področju zemljiškega katastra (lokalni nivo - PP DEVO, PP EDIT\_DKN, PP EDIT, centralni nivo - grafični podatki parcel, evidenca elaboratov in ZK točk, podpora PP INKAT), podpora za kataster stavb - CB STAVBE, podpora za aplikacijo za register nepremičnin ter podpora delovanju aplikativne rešitve za sprotno skeniranje vsebine elaboratov in dokumentov upravnega postopka na področju ZK/KS in podpora delovanju aplikativne rešitve za kontrolo in izmenjavo podatkov za potrebe lokacijske izboljšave podatkov ZK. Ta podpora je bila potrebna za namene zaključevanja odprtih postopkov po ZEN. Za izvajanje postopkov katastra nepremičnin po ZKN je bila zagotovljena podpora delovanju programskih modulov IR Kataster in IR Delovodnik v sklopu IS katastra. Tekoče vzdrževanje in strokovna podpora je bila zagotovljena tudi za več specifičnih programskih rešitev, ki omogočajo izvajanje vseh aktivnosti za celovito poslovanje na področju nepremičnin, in sicer: podpora PP Gekat-GEOS, GeoPro in GeoVektor, podpora za vodenje bonitete zemljišč, podpora za aplikacijo registra prostorskih enot, podpora PP KUVERTE, podpora delovanja programskih paketov za lokacijsko izboljšavo podatkov (Systra in SysGeoPro). Podpora se je izvajala na vseh organizacijskih enotah Geodetske uprave RS – na območnih geodetskih upravah z geodetskimi pisarnami ter na Glavnem uradu in Uradu za nepremičnine. Pogodbe št.: 2552-21-000089, 2552-21-000094, 2552-21-000095, 2552-21-000100, 2552-21-000101, 2552-21-000102, 2552-21-000103, 2552-21-000104, 2552-22-000016, 2552-22-000024, 2552-22-000037, 2552-22-000069, 2552-22-000070 |
| **Naloga GI** | Podpora delovanju aplikativne rešitve za sprotno skeniranje vsebine elaboratov in dokumentov upravnega postopka na področju ZK in KS ter aplikativne rešitve za podporo izvajanju lokacijske izboljšave podatkov zemljiškega katastra na posameznih območjih. |
| Realizacija  | Izvedena je bila podpora delovanju aplikativne rešitve za sprotno skeniranje vsebine elaboratov in dokumentov upravnega postopka na področju zemljiškega katastra in katastra stavb ter aplikativne rešitve za podporo izvajanju lokacijske izboljšave podatkov zemljiškega katastra. Zagotovljeno je bilo nemoteno delovanja programske rešitve ter podpora uporabnikom po elektronski pošti in/ali telefonu.Pogodba št.: 2552-22-000016 |
| **4.2** | **Zagotavljanje IKT, geodetske in splošne infrastrukture**  |
| Realizacija | Izvedene so bile dopolnitve obstoječe programske rešitve Geopro - modul GEOVector, ki omogoča zajem analogih etažnih načrtov v digitalno obliko in samo kontrolo procesa. Izdelane so bile posamezne dopolnitve programskih rešitev IR Kataster in IR Delovodnik, ki na osnovi predlogov uporabnikov omogočajo bolj optimalno poslovanje ter dopolnitve programskega paketa za odpremo pošte (PP Kuverte) kot podpora procesu odpreme pošte iz programske rešitve IR Delovodnik. Manjše dopolnitve so bile izvedene tudi na aplikativni rešitvi za vodenje zbirnega katastra gospodarske javne infrastrukture. Pogodbe št.: 2552-22-000069, 2552-22-000070, 2552-22-000102, 2552-22-001061 |
| **4.3** | **Izboljšava podatkov nepremičninskih evidenc**  |
| Realizacija | Izvedene so bile kontrole podatkov in odprava posameznih neskladij in napak v katastru nepremičnin, ki so bile povzročene v postopku migracije podatkov oziroma v začetnem obdobju delovanja IS kataster. Za potrebe tekočega poslovanja Geodetske uprave RS in geodetskih podjetij so bili v podatkovno bazo IS kataster dodatno migrirani še nekateri arhivski podatki (izhodiščna stanja podatkov ZKP, ZKN, ZK točk, mej delov KO in meje KO). Za izvajanje nemotenega poslovanja in postopkov po ZKN ter uporabe nove informacijske rešitve IS kataster za uslužbence Geodetske uprave RS in zunanjih uporabnikov je bila zagotovljena tehnična pomoč skupini za urejanje podatkov v XML obliki (potrebne tehnične dopolnitve elaboratov, ki so bili izdelani pred uvedbo IS kataster), pomoč pri preverjanju in testiranju izvedenih dopolnitev oziroma nadgradenj IS kataster ter sodelovanje pri zagotavljanju pomoči uporabnikov.Na osnovi izvedenih postopkov sprememb mej parcel v katastru nepremičnin je potekalo periodično usklajevanje mej občin iz registra prostorskih enot z mejami parcel iz katastra nepremičnin.Izvedena je bila primerjava identificiranih neevidentiranih stavb v katastru stavb iz novega triletnega cikla identifikacije, ki je bil izveden z uporabo podatkov cikličnega aerofotografiranja (CAS – za območje 1072 listov TTN5) in laserskega skeniranja Slovenije (LSS).Raziskovalne naloge (CRP 2021): »Povezljivost prostorskih podatkov uradnih evidenc s podatki katastra nepremičnin«, »Večjezični slovar za področje geoinformatike«, »GeoBIM in državni geodetski podatki« so bile zaključene, pripravljena so bila končna poročila in izvedene predstavitve rezultatov.V sklopu vzdrževanja grafičnega sloja območij enakih bonitet je bil v letu 2023 izveden pregled posebnih vplivov (predvsem skalovitost in poplavnost na širšem območju Krasa - skupno okvirno 50.000 ha).Pogodbe št.: 2552-21-000086, 2552-21-000087, 2552-21-000088, 2552-22-000016, 2552-22-000055, 2552-22-000100, 2552-23-000029, 2552-23-000030, 2552-23-000033, 2562-23-000087, 2552-23-001061 |
| **Naloga GI** | Izvedba pregleda in identifikacije neevidentiranih stavb, izvajanje postopkov pri usklajevanju mej občin z mejami parcel. |
| Realizacija | Izvedena so bile periodične uskladitve poteka mej občin iz registra prostorskih enot z mejami parcel v katastru nepremičnin, kot posledica izvedenih postopkov sprememb mej parcel v katastru nepremičnin.Izvedena je bila koordinacija odprave posameznih neskladij in napak v katastru nepremičnin, ki so bile povzročene v postopku migracije podatkov oziroma v začetnem obdobju delovanja IS kataster. Izvedeni so bili postopki priprave in obdelave podatkov za dodatno migracijo nekaterih arhivskih podatkov v podatkovno bazo IS kataster (izhodiščna stanja podatkov ZKP, ZKN, ZK točk, mej delov KO in meje KO). Izvedena je bila primerjava identificiranih neevidentiranih stavb v katastru stavb iz novega triletnega cikla identifikacije, ki je bil izveden z uporabo podatkov cikličnega aerofotografiranja (CAS – za območje 1072 listov TTN5) in laserskega skeniranja Slovenije (LSS).Pogodbe št.: 2552-22-000016, 2552-22-000055, 2552-23-00029, 2552-23-00030 |
| **5.** | **ZBIRNI KATASTER GOSPODARSKE JAVNE INFRASTRUKTURE** |
| **5.1** | **Informacijska podpora vodenja zbirnega katastra GJI** |
| Realizacija  | V začetku leta 2023 se je izvajala podpora delovanju obstoječe programske rešitve za vodenje in vzdrževanje zbirnega katastra GJI, v nadaljevanju pa tekoče vzdrževanje in strokovno-tehnična podpora novi informacijski rešitvi za vodenje in vzdrževanje zbirnega katastra GJI.Pogodbi št.: 2552-21-000099, 2552-22-000102 |
| **6** | **MNOŽIČNO VREDNOTENJE NEPREMIČNIN** |
| **6.1** | **Evidenca trga nepremičnin** |
| Realizacija | Vzdrževanje in vodenje informacijskega sistema evidence trga nepremičnin v skladu z ZMVN-1. Označevanje kupoprodajnih poslov s tržnimi cenami in najemnih poslov s tržnimi najemninami v evidenci trga nepremičnin. Priprava rednih poročil o dogajanju na slovenskem trgu nepremičnin in njihovo oblikovanje ter prevod.Pogodbe št.: 2552-22-000027, 2552-22-000097, 2552-23-0043Naročilnica št.: N2562-23-000062 |
| **6.2** | **Evidenca vrednotenja** |
| Realizacija | Vodenje in vzdrževanje evidence vrednotenja brez javnega izkazovanja posplošenih vrednosti. Zagotovitev možnosti izdajanja zgodovinskih podatkov. Test produkcijske baze PI.Vodenje in vzdrževanje evidence modelov vrednotenja.Pogodbe št.: 2552-22-000033, 2562-23-000061, 2562-23-000072Naročilnica št.: N2552-23-0048 |
| **6.3** | **Modeli vrednotenja nepremičnin** |
| Realizacija | Informacijski sistem za analitiko in modeliranje je treba stalno vzdrževati oziroma nadgrajevati, da je omogočeno izvajanje nalog množičnega vrednotenja nepremičnin s poudarkom na zagotavljanju strokovnih osnov za izvajanje različnih empiričnih analiz. Izvedene so bile naslednje naloge:* podatki kupoprodajnih pravnih poslov z nepremičninami, ki so bili v evidenci trga nepremičnin evidentirani v letu 2023, so bili v skladu z metodologijo obdelave podatkov pregledani in kakovostno nadgrajeni,
* podatki o poslovnih najemninah, ki so bili v evidenci trga nepremičnin evidentirani v letu 2023, so bili v skladu z metodologijo obdelave podatkov pregledani in kakovostno nadgrajeni,
* pridobljeni so bili podatki o posebnih enotah vrednotenja za elektrarne, pristanišča in marine ter bencinske servise,
* časovno prilagajanje podatkov o cenah in najemninah za potrebe umerjanja modelov za namen priprave osnutka predloga modelov vrednotenja,
* vzdrževana in nadgrajena je bila sistemska programska oprema in moduli aplikacijske programske opreme za izvajanje analiz in modeliranje,
* udeležba na konferencah o ocenjevanju vrednosti.

Pogodbe št.: 2552-22-000023, 2552-22-000044, 2552-22-000063, 2562-23-000058Naročilnice št.: N2552-23-0017, N2552-23-0086, N2552-23-0087, N2562-23-0002 |
| **6.4** | **Strokovne naloge in podpora projektu poskusnega izračuna in administracija uveljavljanja posebnih okoliščin** |
| Realizacija | Začele so se dejavnosti v povezavi z uporabo umetne inteligence v sistemu množičnega vrednotenja nepremičnin.Oblikovanje za potrebe predstavitve lastništva in podatkov EV, izvedeni vprašalniki za PEV, nabava strokovne literature, izvedene analize za različne namene, izvedena izobraževanja in usposabljanja za izvajanje nalog množičnega vrednotenja, nabava opreme ter druge strokovno tehnične naloge. Strokovno tehnične naloge je deloma izvajal GI v okviru pogodbe »Strokovno tehnične naloge na področju množičnega vrednotenja nepremičnin«, v okviru katere so bile pripravljene analize v povezavi z izvajanjem stanovanjske politike ter nudena tehnična podpora v obliki urejanja slojev in topoloških kontrol za podatke o vrednostnih conah.Pogodbe št.: 2552-22-000056, 2562-23-000056, 2562-23-000064 |
| **6.5** | **Strokovna komisija vrednotenja** |
| Realizacija | Sejnin in povračila stroškov za udeležbo na sejah Strokovne komisije vrednotenja ni bilo, ker se ugotavljanje posebnih okoliščin še ni začelo – zaradi ureditve Zakona o začasnih ukrepih za omilitev in odpravo posledic COVID-19 (ZZUOOP) iz tega razloga ni bilo sej. |
| **7** | **INFRASTRUKTURA ZA PROSTORSKE INFORMACIJE** |
| **7.1** | **Vključevanje podatkov Geodetske uprave RS v razvojne in raziskovalne projekte** |
| Realizacija  | Geodetska uprava RS je v letu 2023 nadaljevala z izvajanjem nalog vzpostavitve in delovanja skupne infrastrukture za prostorske informacije ob upoštevanju direktive INSPIRE in smernic IGIF, ki jih je izdelal UN GGIM. Nadaljevale so se aktivnosti za analizo in pripravo operativnega načrta povezovanja infrastrukture za prostorske informacije v okviru ministrstva in širše nacionalne prostorske podatkovne infrastrukture. V okviru Ciljnih razvojnih programov (CRP) se je nadaljeval projekt »Razvoj usmeritev za izboljšanje semantične medopravilnosti na področju upravljanja prostorskih zbirk podatkov in geoinformatike v Sloveniji«.Pogodba št.: C2552-22-000093 |
| **7.2** | **Koordinacija, upravljanje in operativna podpora nacionalni točki za stike** |
|  | V letu 2023 so se naloge kontaktne točke za INSPIRE direktivo izvajale brez podpore zunanjih izvajalcev. Izvajala se je redna koordinacija v okviru INSPIRE skupine, podpora drugim nosilcem prostorskih podatkov ter sestanki v okviru delovnih skupin MIG-P ter MIG-T. Osnovno vzdrževanje gradnikov je bilo zagotovljeno v okviru rednega vzdrževanja distribucijskega sistema. Zagotavljalo se je za delovanje slovenskega metapodatkovnega sistema ([Slovenski INSPIRE metapodatkovni sistem - INSPIRE (SI) (gov.si)](https://eprostor.gov.si/imps/srv/eng/catalog.search#/home)) za skupne gradnike INSPIRE infrastrukture ter izvajanje nalog spremljanja in poročanja preko INSPIRE portala ([INSPIRE Geoportal (europa.eu)](https://inspire-geoportal.ec.europa.eu/results.html?country=si&view=details&theme=none)). Pogodba št.: C2552-23-000036 |
|  | **INFORMATIKA IN IZDAJANJE PODATKOV** |
| **8** | **Informacijska tehnologija** |
| **8.1** | **Podpora informacijski tehnologiji in uporabniška pomoč** |
| Realizacija  | Na področju sistemske informacijske tehnologije so se izvajale stalne naloge pri koordinaciji z Ministrstvom za javno upravo/Ministrstvom za digitalno preobrazbo, podpori internim uporabnikom in pri informacijski podpori delovnih procesov institucije. Zagotovljena so bila okolja za potrebe izboljšave podatkov o nepremičninah in za pripravo migracije podatkov v nove podatkovne modele. Aktivnosti pri podpori informacijski tehnologiji so se izvajale na podlagi »Sporazuma o prenosu IKT opreme in zagotavljanju storitev« z Ministrstvom za javno upravo/Ministrstvom za digitalno preobrazbo v okviru možnosti podpisnikov sporazuma.Nadaljevale so se aktivnosti pri pripravi modela spremljanja kakovosti podatkov evidenc v upravljanju inštitucije. Pogodbe št.: C2552-22-000001, C2552-22-000010, C2552-22-000076, C2552-22-000083 |
| **9** | **Distribucija in podpora uporabnikom** |
| **9.1** | **Razvoj in podpora delovanju distribucijskega sistema** |
| Realizacija | Redno se je zagotavljala podpora delovanju elektronskih storitev na sistemu distribucije. Kontinuirano se je izvajalo izdajanje podatkov na okencih geodetskih pisarn in posredovanje podatkov drugim javnim sistemom preko elektronskih storitev distribucije. Za informiranje uporabnikov je bilo zagotovljeno redno vzdrževanje in delovanje spletnih strani Geodetske uprave RS s predstavitvenimi stranmi in Prostorski portal Prostor s storitvami in storitvenimi vsebinami. Z vzdrževanjem metapodatkov, preglednih slojev in informacij o podatkih so bile uporabnikom zagotovljene tudi informacije o dostopnosti, kakovosti, razpoložljivosti in uporabnosti geodetskih podatkov. Pogodbe št.: C2552-22-000024, C2552-22-000071, C2552-22-000090, C2552-22-000091, C2552-23-000036 |
| **Naloga GI** | Hranjenje in izdaja podatkov aerosnemanj. |
| Realizacija | Na podlagi javnega pooblastila, določenega v Zakonu o geodetski dejavnosti (Uradni list RS, št. 77/10 in 61/17 – ZAID), je GI izvajal naloge hranjenja aerosnemanj in naloge izdajanja podatkov ter analize informacij iz shranjenih aerosnemanj.V letu 2023 se je nadaljevala sistematična digitalizacija dela letalskih posnetkov, ki se hranijo na filmih. Pogodba št.: C2552-23-000032 |
| **9.2** | **Izdajanje podatkov SIGNAL** |
| Realizacija | V okviru pogodbe z GI je bilo za potrebe uporabnikov zagotovljeno preoblikovanje in zagotavljanje podatkov ter storitev prenosa podatkov iz državnega omrežja stalnih postaj za natančno določanje položaja s tehnologijo globalnih navigacijskih satelitskih sistemov. Izvajalo se je upravljanje sistema posredovanja, tehnološko vzdrževanje, registracija in pomoč uporabnikom.Pogodba št.: C2552-23-000031 |
| **10** | **Kulturna in tehnična dediščina** |
| **10.1** | **Kulturna in tehnična dediščina** |
| Realizacija  | Zagotovljeno je bilo izvajanje nalog skladno s koncesijsko pogodbo in plačilo koncesnine v letu 2023 za upravljanje in vzdrževanje območja GEOSS.Pogodba št.: C2552-20-000061 |
| **11** | **Investicije, podporna dejavnost in administracija** |
| **11.1** | **Investicije brez računalniške opreme** |
| Realizacija | Iz sredstev investicij je bilo izvedeno: * prenova kuhinje-zamenjava hladilnika, kuhalne plošče in kuhinjskega pulta za OGU Novo mesto - GP Črnomelj,
* nakup 40 stolov - vrtiljak art. GEO črn,
* nakup rezalnika z okroglim rezilom Dahle 550, 360 mm, DA3600550,
* nakup licence za napredno integracijo oziroma povezovanje T&S,
* nakup prostostoječega hladilnika z zamrzovalnikom zgoraj VOX -za GP Sežana,
* nakup mikrovalovne pečice Gorenje MO20A3W – za Zemljemerska ulica 12, Ljubljana,
* nakup uničevalca dokumentov HSM B26/3,9, Securio P-2 1800 -za GP Žalec,
* nakup filtra za vodo za OGU Velenje,
* nadgradnja kontrole dostopa na Zemljemerski ulici 12, Ljubljana.

Izveden je bil tudi nakup 3 vozil:* 2x Dacia Duster Essential 1;5 Blue DCI 115 4x4,
* 1x Električno vozilo Sklop št.12 Citroen eC14 električni 136.

Pogodbi št: C2552-23-000049; C2552-23-000050Naročilnice št.: N2562-23-0075, N2562-23-0074, N2562-23-0063, N2562-23-0043, N2562-23-0035, N2562-23-0003, N2562-23-0001, N2552-23-0065, N2552-23-0050 |
| **11.2** | **Osnovna sredstva – sredstva kupnine od prodaje državnega premoženja** |
| Realizacija |  / |
| **11.3** | **Osnovna sredstva in aktivirane bančne garancije – sredstva odškodnine** |
| Realizacija |  / |
| **11.4** | **Osnovna sredstva poslovni prostori – sredstva najemnine** |
| Realizacija | / |
| **11.5** | **Obvladovanje epidemije – COVID-19** |
|  | / |
| **11.6** | **Usposabljanje uslužbencev Geodetske uprave RS** |
| Realizacija | Na podlagi sprejetega »Načrta izobraževanja, usposabljanja in izpopolnjevanja za leto 2023« je bilo izvedeno izobraževanje in usposabljanje uslužbencev Geodetske uprave RS po posameznih strokovnih sklopih vsebin s ciljem, da se nadgradi znanje, metode in tehnike ter uporaba programske opreme in instrumentov za vodenje, vzdrževanje in razvoj sistemov za evidentiranje nepremičnin, upravljanje zbirk prostorskih podatkov po posameznem programskem sklopu ter izobraževanje in dodatno usposabljanje na področju ZUP.Vsi zaposleni uslužbenci Geodetske uprave RS so v letu 2023 opravili osvežitveno usposabljanje iz Uredbe o upravnem poslovanju. Izvedena so bila usposabljanja za imenovanje v naziv ter druga individualna usposabljanja po posameznih strokovnih vsebinah. Velika večina izobraževanj v letu 2023 je bila izvedena spletno, za kar se je zagotavljala tehnična podpora za potrebe usposabljanja zaposlenih pri zagotavljanju operativne tehnične podpore spletnim izobraževanjem in strokovnim konferencam, pri izvedbi strokovnih usposabljanj na daljavo, pripravi strokovnih gradiv in publikacij za namene izobraževanja.Pogodba št.: C2562-23-000055 Naročilnice št.: glede na številčnost se lahko zagotovi izpis naročilnic iz Mferac |
| **11.7** | **Mednarodno sodelovanje in članarine** |
| Realizacija | Na področju mednarodnega sodelovanja je Geodetska uprava RS v letu 2023 izvajala aktivnosti v skladu z usmeritvami in strateškimi cilji, zapisanimi v »Strategiji državne geodetske službe do leta 2025« in v » Programu dela državne geodetske službe za leto 2023«. V letu 2023 je Geodetska uprava RS:* aktivno delovala v okviru evropskega regionalnega odbora strokovnjakov za globalno upravljanje z geografskimi informacijami pri OZN (UN GGIM Evropa) in v okviru združenja Euro SDR,
* sodelovala na rednem plenarnem zasedanju UN GGIM na sedežu OZN v New Yorku ter letnem zasedanju regionalnega odbora UN GGIM Evropa, kjer je generalni direktor Geodetske uprave RS trenutno predsedujoči izvršilnemu odboru,
* poleg plačila članarine v združenju geodetskih, kartografskih in katastrskih uprav EuroGeographics sodelovala v aktivnostih tega združenja (generalna skupščina in zasedanja KEN skupin),
* oblikovala in posredovala podatke v skupne izdelke, ki jih na panevropski ravni zagotavlja združenje (Open Maps for Europe itd.),
* vključevala v delo drugih mednarodnih združenj in pobud (PCC, EUREF, WPLA itd.),
* izvajala naloge regionalnega sodelovanja na področju jugovzhodne Evrope in zahodnega Balkana - oktobra 2023 se je v Beogradu udeležila 15. regionalne konference o katastru in infrastrukturi za prostorske informacije, na kateri so sodelovale geodetske uprave iz regije zahodnega Balkana,
* sodelovala na dveh srečanjih Stalnega odbora za kataster pri Evropski uniji (Permanent Committee for Cadastre – PCC) in skupine za kataster in zemljiške knjige - CLR KEN, ki deluje pri EuroGeographicsu.

Naloge so bile financirane iz proračunske postavke materialni stroški, v primeru sodelovanju na konkretnih projektih pa iz posameznih vsebinskih proračunskih postavk. Nekatere materialne stroške so poravnali organizatorji mednarodnih srečanj, ki so vabili na zasedanje, in Evropska komisija na podlagi zahtevka, oddanega na zasedanju (npr. sodelovanje v MIG in INSPIRE odboru). Izdelano in oblikovano je bilo letno poročilo o delu Geodetske uprave RS v slovenskem in angleškem jeziku, ter pripravljeni prispevki Slovenije za vključitev v letna poročila združenj EURO SDR in EuroGeographics.Pogodba št.: 2552-23-000023 |
| **11.8** | **Ostali materialni stroški** |
| Realizacija | V okviru ostalih materialni stroškov se je izvedlo: º zagotavljanje opravljanja plačil s plačilnim in kreditnimi karticami, º hitra pošta v tujino sklop 7, º nakup letalskih vozovnic; º servis službenih vozil GURS Wolkswagen in Škoda, º izvajanje poštnih storitev sklop 1, 2, 3, 4, 5, 6, º servis službenih vozil GURS Suzuki, º vzdrževanje in popravila - servis službenih vozil GURS Kia, º servis službenih vozil GURS Citroen, Renault in Dacia, º izvajanje nalog zdravstvenega varstva pri delu - pooblaščeni zdravnik, º dobava potrošnega materiala za tiskanje znamke HP, º dobava potrošnega materiala za tiskanje znamke HP v sklopih 1, º nakup reprezentančnega blaga št. 24910/2023, º pregled nastajajočih trendov v geoprostorskih informacijskih ekosistem, º pogodba o sprejemanju vplačil gotovine št. 69551/23, º uporaba poslovne kartice, º uporaba sistema končnega odjemalca – Korada št. 1025872-1 na 7-178978, º uporaba sistema končnega odjemalca GNSS Prilozje št. 609281-2 na 3-41, º uporaba sistema končnega odjemalca GNSS Stična - Ivančna Gorica št. 1, º dobava papirja za tiskanje in kopiranje formata a4/a3 sklop 1 Ljubljana, º dobava papirja za tiskanje in kopiranje formata A4/A3 sklop 4, º uporaba sistema končnega odjemalca št. 1024984-1 Areh meritveno mesto 4-26, º opravljanje začasnega in občasnega dela, º najem prenosnih poti za tvorbo navideznih omrežij za prenos podatkov omrežij za prenos podatkov omrežja signal in mreže 0. reda.Pogodbe št.: 2552-23-000003, 2552-23-000004, 2552-23-000006, 552-23-000007, 2552-23-000008, 2552-23-000009, 2552-23-000011, 2552-23-000014, 2552-23-000016, 2552-23-000017, 2552-23-000018, 2552-23-000019, 2552-23-000021, 2552-23-000044, 2562-23-000053, 2562-23-000067, 2562-23-000069, 2562-23-000071, 2562-23-000075, 2562-23-000076, 2562-23-000077, 2562-23-000079, 2562-23-000080, 2562-23-000081, 2562-23-000083, 2562-23-000084, 2562-23-000089Naročilnice št. : glede na številčnost se lahko zagotovi izpis naročilnic iz Mferac |
| **11.9** | **Plače** |
| Realizacija | Izplačano je bilo vseh 12 plač z dodatki za zaposlene javne uslužbence Geodetske uprave RS s pripadajočim regresom. |

**PRILOGA 2**

**POROČILO O IZVEDBI PROGRAMA DELA GEODETSKEGA INŠTITUTA SLOVENIJE ZA LETO 2023 – NALOGE DRUGIH RESORJEV**

| Zap. št. | Opis naloge |
| --- | --- |
| **12** | **Naloge GI s področja dela drugih resorjev**  |
| **12.1** | **Ministrstvo za infrastrukturo**  |
| **12.1.1** | **Tehnična pomoč, svetovanje, vzdrževanje hidrografskih baz in kart ter distribucija uporabnikom**  |
| Realizacija | Gre za stalno nalogo, ki obsega strokovno-tehnično in razvojno podporo pri stikih Ministrstva za infrastrukturo, Sektorja za pomorstvo z domačimi institucijami, ki uporabljajo hidrografske podatke in karte, Mednarodno hidrografsko organizacijo (IHO), ki izhajajo iz članstva Slovenije v tej organizaciji, hidrografskimi uradi (HO) drugih držav ter pri sodelovanju in izmenjavi podatkov z regionalnimi centri za navigacijske karte (Regional Electronic Navigational Chart Coordinating Centre - RENC IC-ENC). Naloga obsega tudi vzdrževanje pomorskih kart in publikacij, dopolnjevanje digitalne baze hidrografskih meritev z novimi meritvami, vodenje tehničnih postopkov pri pridobivanju novih ter distribuciji obstoječih hidrografskih podatkov drugim uporabnikom za potrebe različnih operativnih in znanstvenih projektov, izmenjavo hidrografskih podatkov in informacij ter pomorskih kart s tujimi hidrografskimi uradi ter vodenje arhiva kartografskih in hidrografskih podatkov.Naloga je bila za leto 2023 realizirana v celoti. |
| **12.1.2** | **Organizacija in nadzor izvedbe hidrografskih meritev v slovenskem morju za potrebe rednega posodabljanja pomorskih kart in publikacij** |
| Realizacija | V sklopu naloge je bil, skladno z 31.b členom Pomorskega zakonika, pripravljen plan izvedbe hidrografske izmere z namenom vzdrževanja baze podatkov in pomorskih kart. Organiziran in izveden je bil javni razpis za izbiro usposobljenega izvajalca hidrografskih meritev in z njim sklenjena pogodba o izvedbi meritev. Pripravljen je bil načrt hidrografske izmere in izveden nadzor izvedbe meritev s prisotnostjo predstavnikov GI na izmeri. Pridobljeni podatki so bili pregledani in pripravljeni za vključitev v bazo hidrografskih podatkov.Naloga je bila za leto 2023 realizirana v celoti. |
| **12.1.3** | **GNSS izmera obalne linije in popis objektov za navigacijo** |
| Realizacija | V letu 2023 je bila zaključena triletna naloga GNSS izmere obalne črte z namenom vzdrževanja baze podatkov in pomorskih kart. V sklopu naloge je potekala GNSS izmera zadnje tretjine slovenske obale. Objavljena je bila spletna različica publikacije »Popis objektov za navigacijo«, ki je nadomestila publikacijo v fizični obliki.Naloga je bila za leto 2023 realizirana v celoti. |
| **12.1.4** | **Organizacija in nadzor izvedbe določitve tipa morskega dna v slovenskem morju** |
| Realizacija | Naloga je obsegala pripravo metodologije, plana in izvedbo določitve tipa morskega dna z namenom vzdrževanja baze podatkov in pomorskih kart. Območje določitve tipa dna za leto 2023 je bilo enako območju za hidrografske meritve. V letu 2023 je potekala določitev tipa morskega dna za drugo petino slovenskega morja. Po postopkih javnega naročanja je bila sklenjena pogodba o izvedbi in pripravljen načrt izvedbe.Naloga je bila za leto 2023 realizirana v celoti. |
| **12.1.5** | **Nova izdaja in ponatis publikacije Kartografski ključ znakov in krajšav na slovenskih pomorskih kartah** |
| Realizacija | Publikacija Kartografski ključ znakov in krajšav na slovenskih pomorskih kartah je bila izdana v letu 2008. Doslej so se določeni kartografski znaki spremenili, nekateri pa niso več v veljavi. V sklopu naloge so bili dopolnjeni in dodani novi kartografski znaki po IHO standardu S-4 in izdana publikacija.Naloga je bila 2023 realizirana v celoti. |
| **12.1.6** | **Omogočanje multimodalne mobilnosti oseb z različnimi oviranostmi** |
| Realizacija | Opis realizacije je pri točki 12.11.1, ker je nalogo dejansko financiralo Ministrstvo za okolje, podnebje in energijo. |
| **12.1.7** | **Prostorska podatkovna podpora upravljanju javnega potniškega prometa – invalidi v javnem potniškem prometu** |
| Realizacija | Opis realizacije je pri točki 12.11.2, ker je nalogo dejansko financiralo Ministrstvo za okolje, podnebje in energijo. |
| **12.1.8** | **Zagotavljanje, vzdrževanje in verificiranje geodetskih podatkov za potrebe civilnega letalstva** |
| Realizacija | V skladu z Uredbo o izvajanju izvedbene uredbe (EU) o skupnih zahtevah za izvajalce storitev upravljanja zračnega prometa/izvajanja navigacijskih služb in drugih funkcij omrežja za upravljanje zračnega prometa ter njihov nadzor (Uradni list RS, št. 6/22) se je izvajala trajna naloga zagotavljanja standardiziranih geodetskih podatkov in njihovega vzdrževanja ter verificiranja za potrebe civilnega letalstva. Med te podatke sodijo predvsem elektronski podatki o terenu in ovirah (eTOD, electronic terrain and obstacle data) in podatki o magnetni deklinaciji. V zvezi z njimi so se sproti obnavljali postopki upravljanja s podatki in vodenja arhiva, nadzirala distribucija in izmenjava podatkov ob vodenju evidence o tem, izvajala podatkovna in kartografska podpora proceduram v civilnem letalstvu, pripravljale strokovne podlage, navodila in druga strokovna gradiva, ter izvajalo sodelovanje z upravljalci aerodromov in strokovno-tehnična podpora Javni agenciji za civilno letalstvo pri razvoju potrebnih informacijskih rešitev.Naloga je bila za leto 2023 realizirana v celoti. |
| **12.2** | **Ministrstvo za zunanje in evropske zadeve (prej MZZ)** |
| **12.2.1** | **Tehnična pomoč in svetovanje**  |
| Realizacija | Naloge se izvajajo skladno z zahtevami in potrebami naročnika po geoinformacijski, kartografski, nepremičninski in geodetski podpori. Naloge so stalne narave in potekajo v daljšem časovnem obdobju.Naloga je bila za leto 2023 realizirana v celoti. |
| **12.3** | **Ministrstvo za kmetijstvo, gozdarstvo in prehrano**  |
| **12.3.1** | **Obnova podatkov evidence dejanske rabe kmetijskih in gozdnih zemljišč na podlagi razpoložljivih ortofoto (DOF) posnetkov** |
| Realizacija | Stalna naloga je izvajanje vzdrževanja evidence dejanske rabe kmetijskih in gozdnih zemljišč skladno z določili Pravilnika o evidenci dejanske rabe kmetijskih in gozdnih zemljišč (Uradni list RS, št. 122/08, 4/10 in 110/10). Dinamika vzdrževanja te evidence je vezana na nove ortofoto načrte v skladu z dinamiko njihove izdelave (za izdelavo ortofoto načrtov je pristojna Geodetska uprava RS). V sklopu vzdrževanja evidence dejanske rabe kmetijskih in gozdnih zemljišč so bile evidentirane spremembe dejanske rabe in izvedene kontrole v skladu z metodologijo vzdrževanja evidence resornega ministrstva.Naloga je bila za leto 2023 realizirana v celoti. |
| **12.4** | **Ministrstvo za naravne vire in prostor (prej MOP)** |
| **12.4.1** | **Razvojne in strokovno tehnične naloge na področju urejanja prostora (pogodba 2022)** |
| Realizacija | V okviru teh nalog je bila v 2022 sklenjena dvoletna pogodba in razpisanih več nalog, od katerih je bila v 2022 že zaključena oziroma izvedena transformacija podatkov o poseljenih zemljiščih iz D48/GK v D96/TM na podlagi premika ZK točk. Ostale naloge (pomoč pri tehničnih pregledih gradiv v postopkih priprave prostorskih aktov in vzdrževanju zbirk prostorskih podatkov, zajemu podatkov monitoringa posegov v prostor, zagotovitvi podatkov urejenega pravnega stanja v prostoru na državni ravni, vzpostavitvi in vzdrževanju podatkov o razvrednotenih območjih ter drugih strokovno tehničnih nalogah na področju urejanja prostora) so bile zaključene v letu 2023.Naloga je bila za leto 2023 realizirana v celoti. |
| **12.4.2** | **Razvojne in strokovno tehnične naloge na področju urejanja prostora (pogodba 2023)** |
| Realizacija | V letu 2023 je bila v okviru razvojnih in strokovno tehničnih nalog zagotovljena pomoč pri tehničnih pregledih gradiv v postopkih priprave prostorskih aktov in vzdrževanju zbirk prostorskih podatkov, zagotovitvi podatkov urejenega pravnega stanja v prostoru na državni ravni, zajemu podatkov monitoringa posegov v prostor, vzdrževanje podatkov in sistema za vodenje, vzdrževanje podatkov o razvrednotenih območjih, pomoč pri vodenju projekta priprave prve generacije RPP v državi ter drugih strokovno tehničnih nalogah na področju urejanja prostora.Naloga je bila za leto 2023 realizirana v celoti. |
| **12.4.3** | **Razvojne in strokovno tehnične naloge v projektu Zeleni slovenski lokacijski okvir** |
| Realizacija | Razvojne in strokovno tehnične naloge v projektu Zeleni slovenski lokacijski okvir (pogodba 2023)Naloga je zajemala: strokovno-tehnično podporo, izdelavo in vzdrževanje sistema za spremljanje in izvedbo kontrole podatkov, izvedbo analize stanja občinskih prostorskih podatkov, kontrolo kakovosti rezultatov nalog, izvedenih v projektu Zeleni slovenski lokacijski okvir, pripravo gradiv in izvedbo izobraževalnih seminarjev, spremljanje in kontrolo pri digitalizaciji podrobnih izvedbenih prostorskih aktih, podporo delovanju območnih centrov. Naloge so bile za leto 2023 realizirane v celoti. |
| **12.5** | **Ministrstvo za okolje, podnebje in energijo – Agencija Republike Slovenije za okolje** |
| **12.5.1** | **Izvajanje nalog Nacionalnega referenčnega centra za pokrovnost (NRC Land Cover) v okviru omrežja EIONET-SI** |
| Realizacija | Naloge Nacionalnega referenčnega centra za pokrovnost (NRC Land Cover) v okviru omrežja EIONET-SI se izvajajo glede na večletni delovni program EEA, letni delovni plan EEA ter opis del NRC vključno s podporo Nacionalnemu koordinatorju EIONET nacionalnega omrežja (NFP EIONET-SI), za področje pokrovnosti – naloge so v celoti financirane s strani Evropske agencije za okolje (EEA).Naloga je bila za leto 2023 realizirana v celoti. |
| **12.6** | **Ministrstvo za naravne vire in prostor (prej MOP) – Direkcija Republike Slovenije za vode** |
| **12.6.1** | **Strokovno tehnična pomoč pri vzdrževanju prostorskih podatkovnih zbirk hidrografije in vodnih zemljišč ter razvoju sistema za njihovo vzdrževanje** |
| Realizacija | Izvajala se je strokovno-tehnična pomoč pri vzdrževanju prostorskih podatkovnih zbirk hidrografije in vodnih zemljišč ter razvoju sistema za njihovo vzdrževanje, vključno z zbiranjem, vnašanjem in popravljanjem podatkov, usposabljanjem in izobraževanjem uslužbencev Direkcije za vode in izvajalcev GJS upravljanja z vodami na področju vodenja in vzdrževanja podatkovnih zbirk hidrografije in vodnih zemljišč, postopno urejanje interne baze nepremičnin v državni lasti in upravljanju DRSV, zasnova informacijskega sistema in izvedba kartografskih in analitičnih nalog. Naloga je bila za leto 2023 realizirana v celoti. |
| **12.7** | **Stanovanjski sklad Republike Slovenije** |
| **12.7.1** | **Podpora pri izvajanju javne najemne službe v Sloveniji – Projektno sodelovanje pri zagotavljanju podatkov in analiz za oblikovanje najemnin** |
| Realizacija | V okviru naloge je bil pripravljen podrobnejši vsebinski okvir za pregled stanovanjskega področja in izvajanja javnega najema po izbranih državah. Vzpostavljen je bil interaktivni način pregledovanja vsebin za nivo držav, kjer je možen pregled stanja po vsebinah ter povzetkih inštitucij Eurostat, Housing Europe, OECD ter Svetovne banke.Izvedene so bile analize podatkov in zakonodaje, ki se nanaša na oblikovanje najemnin, najem in oddajo v podnajem, izdelana je analiza najemnin v sklopu javne najemne službe, na primerih sklenjenih najemnih pogodb in ocenjenih tržnih ter oglaševanih najemnin po velikosti in lokaciji primerljivih stanovanj. Glede na razpoložljive podatke je bil vključen prikaz podatkov o stanovanjih v lasti izbranih občin in občinskih skladov v Sloveniji. Izdelane so bile vsebine predlogov zakonodajnih sprememb: zapis razlogov za spremembe in dopolnitve SZ-1, primerjalno pravni pregled za države Avstrija, Belgija, Hrvaška, Italija, Nemčija, Madžarska, Španija, predlog spremenjenih členov Zakona o spremembah in dopolnitvah SZ-1 ter Uredbe o izvajanju JNS, obrazložitve predlogov sprememb členov Zakona o spremembah in dopolnitvah SZ-1 ter Uredbe o izvajanju JNS.Naloga je bila za leto 2023 realizirana v celoti. |
| **12.8** | **Ministrstvo za pravosodje** |
| **12.8.1** | **Nepremičnine v lasti Republike Slovenije in upravljanju Ministrstva za pravosodje – Nadgradnja evidence podatkov o nepremičninah in prostorskega informacijskega sistema** |
| Realizacija | V okviru nalog je bila razvita in posodobljena informacijska rešitev Nepremičnine MP. Glavni posodobitvi informacijske rešitve vključujeta izboljšanje funkcionalnosti povezovanja uporabnikov in podatkov ministrstva na ravni posameznih delov stavb ali prostorov, poleg tega pa tudi sprotno izračunavanje in prikazovanje statistik. Razvite so bile metodologije za evidentiranje podatkov o zasedenosti prostorov, razpravnih dvoran, energetskih izkaznicah in skladnosti evidentiranih prostorov z nivojem vodenja podatkov o stavbah v katastru nepremičnin. Metodologija evidentiranja podatkov o prostorih je bila posodobljena. Za namen urejanja podatkov je izdelan interaktivni način preverjanja podatkov o nepremičninah v upravljanju informacijske rešitve z aktualnimi podatki katastra nepremičnin. Izvedla se je izmera prostorov za 30 stavb v upravljanju Ministrstva za pravosodje in v uporabi pravosodnih organov. V sklopu naloge je bila razvita tudi dodatna funkcionalnost v informacijskem sistemu Nepremičnine MP, s katero je mogoče analizirati razlike v podatkih med stanjem v katastru nepremičnin in informacijskim sistemom MP. Opisan je tudi množičen postopek izvedbe vzdrževanja podatkov v katastru nepremičnin. Naloga je večletna.Izdelan je bil akcijski načrt za odpravo ugotovljenih ovir za dostopnost treh skupin funkcionalno oviranih oseb (gibalno oviranih, slepih in slabovidnih ter gluhih in naglušnih), ki za vse popisane objekte opredeljuje tipične ovire in tipične rešitve za njihovo odpravo. Pri objektih, ki so spomeniško zavarovani, je bil pridobljen postopek, ki ureja prilagoditev ovir in se ga je potrebno držati pri odpravi le-teh. Pri ostalih objektih pa so bili predlagani bodisi postopki za odpravo preprostih ovir (npr. zamenjava vrat, kljuk, namestitev označb, indukcijskih zank ipd.), z naborom izvajalcev in okvirnih cen odprave ovir, ali pa predlagani postopki pri večjih posegih v objekt (kot je npr. postavitev klančine ali preureditev sanitarij), kjer je potrebno izdelati arhitekturni načrt, pridobiti gradbeno dovoljenje ali priglasiti dela. Prav tako je bilo izvedeno vzdrževanje sistema podatkov obstoječe baze objektov zunanje in notranje dostopnosti ter nadgrajen sistem vzdrževanja spletnih servisov. V tem delu je bila naloga za leto 2023 realizirana v celoti. |
| **12.9** | **Agencija za varnost prometa** |
| **12.9.1** | **Urejanje podatkov šolskih poti in digitalizacija načrtov** |
| Realizacija | Naloga je vsebinsko nadaljevanje naloge »Prostorska podatkovna podpora upravljanju šolskih poti« in zajema migracijo podatkov iz starega sistema v nov sistem pripravo in vnos podatkov v na novo oblikovan podatkovni model, ki je prilagojen prostorskemu standardu za zajem šolskih poti ter digitaliziran prikaz teh načrtov. Naloga vsebuje definiranje standarda s pomočjo katerega bo omogočen enoličen zajem in vzdrževanje podatkov na nivoju celotne države.Osnovna ideja naloge je bila v pripravi metodologije za zajem prostorskih podatkov, na osnovi katere deležniki pripravljajo sloje podatkov, ki jih periodično predajajo Agenciji za varnost prometa (AVP).Pripravljena je bila metodologija (navodila) za zajem, ki omogoča kontroliran proces nastajanja in enako uporabniško izkušnjo prostorskih prikazov končnih rezultatov. Skozi testni zajem po posameznih občinah se je preverjala funkcionalnost in enostavnost uporabe ter opravila raziskava za različne potrebe izmenjave podatkov.Naloga je večletna.Naloga je bila za leto 2023 realizirana v celoti. |
| **12.10** | **Ministrstvo za solidarno prihodnost** |
| **12.10.1** | **Izdelava načrta aktivnosti za vzpostavitev evidence javnih najemnih stanovanj v Republiki Sloveniji** |
| Realizacija | Za celovito izvajanje stanovanjske politike je potrebno zagotoviti pregled nad stanovanji v Republiki Sloveniji (število stanovanj, prostorska razporeditev, zasedenost, lastnosti), s poudarkom na javnih najemnih stanovanjih, ter ugotoviti potrebe prebivalcev po stanovanjih glede na demografijo, delovna mesta, razvoj infrastrukture idr. Za vzpostavitev nove evidence je najprej potrebno definirati njen namen, cilje, predvideno uporabo, povezavo z ostalimi evidencami ter izvesti njeno podrobnejše načrtovanje. Naloga je obsegala izdelavo koncepta registra stanovanj s poudarkom na evidenci javnih najemnih stanovanj (namen, cilji, definicije, identifikacije procesov in potrebnih podatkov), izdelavi načrta vzpostavitve evidence javnih najemnih stanovanj (definiranje postopkov, funkcionalnosti, podatkovnega modela, terminski in stroškovni plan vzpostavitve), pripravi pravnih podlag za nove rešitve in pilotni vzpostavitvi evidence javnih najemnih stanovanj na testnem območju. Naloga je večletna.Naloga je bila za leto 2023 realizirana v celoti. |
| **12.11.** | **Ministrstvo za okolje, podnebje in energijo** |
| **12.11.1** | **Omogočanje multimodalne mobilnosti oseb z različnimi oviranostmi** |
| Realizacija | Večletna naloga se je nadaljevala tudi v letu 2023. Cilj nadaljevanja projekta je bil omogočiti dvig kakovosti življenja oseb z različnimi oviranostmi z izvedbo operativnih rešitev na izbranih območjih v Sloveniji, ki omogočajo dostopnost in varno gibanje v multimodalnem prometu. Predpogoj za dosego cilja je aktiven in redno vzdrževan sloj prostorskih podatkov multimodalne mobilnosti, v katerega je vključenih že preko 60 občin.Aktivnosti so bile usmerjene v vključevanje novih občin (vključenih je bilo 35 občin), vzdrževanje podatkov že vključenih občin, nadgradnjo podatkovnega modela z upoštevanjem izboljšanih metod zajema, (nove tehnologije, participativnost oseb z različnimi oviranostmi). Naloga je vsebovala tudi aktivnosti za vzdrževanje obstoječe platforme in nadgradnjo spletnih storitev za nadaljnjo uporabo (omogočanje spletnih storitev za posredovanje podatkov). Velik del aktivnosti je bil usmerjen v sodelovanje z invalidskimi organizacijami (NSIOS) ter izobraževanje, promocijo in aktivno komuniciranje z občinami pri uporabi podatkovne baze.Naloga se v manjšem delu nadaljuje v letu 2024. |
| **12.11.2** | **Prostorska podatkovna podpora upravljanju javnega potniškega prometa – invalidi v javnem potniškem prometu** |
| Realizacija | Večletna naloga je nadaljevanje razvoja vsebin za podporo javnemu potniškemu prometu (JPP) na področju invalidov. Ker so podatki o prevozih oseb z različnimi oviranostmi razpršeni in nepopolni, je predvidena vzpostavitev podatkovnega sistema za spremljanje podatkov o potrebah invalidov v JPP. V nalogi se je na osnovi testnega modela pričel participativni zajem podatkov, skupaj z reprezentativnimi invalidskimi društvi. Geografsko pokritost je bila razširjena na celotno Slovenijo. V nalogo je bil aktivno vključen Nacionalni svet invalidskih organizacij Slovenije, ki združuje večino invalidskih organizacij v državi in preko katerega se je izvajal zajem podatkov o uporabi javnega potniškega prometa. Naloga je bila za leto 2023 realizirana v celoti. |

**PRILOGA 3**

**REALIZACIJA NALOG GEODETSKEGA INŠTITUTA SLOVENIJE NA PROJEKTU ZELENI SLOVENSKI LOKACIJSKI OKVIR (GreenSLO4D)**

| Zap. set. | Poročilo 2023  |
| --- | --- |
| 1. | 3D Kataster |
| 1.1. | Etažni načrti, BIM v katastru in kakovost podatkov  |
|  | Kakovost podatkov je za uporabnike izrednega pomena, zato je potrebno v katastru nepremičnin oziroma IS Katastru nenehno analizirati podatke, spremljati trende sprememb podatkov ter izvajati ukrepe za izboljšavo kakovosti podatkov. V ta namen je bila v letu 2023 izvedena prva faza vzpostavitve sistema kakovosti katastra nepremičnin, ki vsebuje pripravo podatkovne baze odstopanja in opozoril nad podatki v IS kataster ter prvi predlog vrst in obsega kontrol. V nadaljevanju naloge je predvidena še izdelava informacijske podpore za upravljanje s kakovostjo podatkov.Pogodba št.: 2562-23-000057 |
| 1.2. | Gradbeno inženirski objekti |
|  | V okviru celovite ureditve sistema vodenja in vzdrževanja podatkov o nepremičninah, kamor sodijo tudi gradbeno inženirski objekti, je bila izvedena analiza stanja evidentiranosti gradbeno inženirskih objektov, ki je vključevala: analizo kakovosti že evidentiranih podatkov v zbirnem katastru gospodarske javne infrastrukture, analizo stanja evidentiranosti v drugih državnih evidencah (cestna, vodna,.. infrastruktura), potrebe uporabnikov in predloge nadaljnjih aktivnosti, potrebnih za zajem in evidentiranje neobstoječih podatkov oziroma za zajem/prevzem podatkov iz drugih resorjev.Na osnovi analize stanja je bil izdelan osnutek metodologije za evidentiranje podatkov o gradbeno inženirskih objektih, ki vključuje koncept povezovanja različnih resornih podatkovnih baz, definiranje načina in pravila evidentiranja podatkov (ki še niso evidentirani in tudi tistih, ki so na različne načine zajeti v različnih podatkovnih zbirkah).Pogodbi št.: 2552-22-000096, 2562-23-000057 |

 **PRILOGA 4**

**REALIZACIJA FINANČNIH SREDSTEV NA NIVOJU PRORAČUNSKIH POSTAVK**

**Realizacija proračunskih sredstev po proračunskih postavkah Geodetske uprave RS v letu 2023**

V tabeli je podrobneje predstavljena realizacija proračunskih sredstev po proračunskih postavkah Geodetske uprave RS v letu 2023:

|  |  |  |  |  |
| --- | --- | --- | --- | --- |
| **PP** | **Sprejeti proračun** | **Veljavni proračun** | **Poraba** | **% porabe** |
| 231364 Plače | 17.740.536 | 17.540.536 | 17.033.827 | 97,11 |
| 231365 Materialni stroški | 1.450.601 | 1.505.117 | 1.150.058 | 76,41 |
| 231366 Investicije in investicijsko vzdrževanje državnih organov | 50.000 | 154.749 | 112.198 | 72,50 |
| 231367 Evidentiranje nepremičnin | 1.470.298 | 1.551.072 | 1.550.580 | 99,97 |
| 231368 Geodezija, topografija in kartografija | 955.000 | 1.578.401 | 1.531.466 | 97,03 |
| 231369 Množično vrednotenje nepremičnin | 540.000 | 540.000 | 532.479 | 98,61 |
| 231370 Posredovanje podatkov | 400.000 | 545.854 | 537.203 | 98,42 |
| 231371 Poslovni prostori - sredstva najemnine | 360,93 | 362,62 | 0 | 0,00 |
| 231372 Osnovna sredstva - sredstva kupnine od prodaje državnega premoženja | 9.241 | 3.446 | 0 | 0,00 |
| 231373 Glavni urad - geodetski podatki | 450.000 | 409.252 | 220.514 | 53,88 |
| 231374 Osnovna sredstva in aktivirane bančne garancije – sredstva odškodnine | 4.761 | 5.200 | 439,26 | 8,45 |
| 231610 Obvladovanje epidemije – Covid-19 | 1.000 | 1.000 | 0 | 0,00 |
| 231707 Plačilo DDV za NOO - GURS | 1.316.757 | 1.016.463 | 748.864 | 73,67 |
| 221463 C2K7IK Zeleni slovenski lokacijski okvir-NOO-MOP-MNVP-GURS | 4.098.325 | 2.523.501 | 2.523.501 | 100,00 |
| 221464 C2K7IK Zeleni slovenski lokacijski okvir-SGI-NOO-MOP-MNVP-GURS | 2.778.518 | 1.289.269 | 1.289.269 | 100,00 |
| **SKUPAJ** | **31.265.397** | **28.664.222** | **27.230.398** | **95,00** |

Vir: MFERAC-DPS-06-41-03, 16. 2. 2023